Skjønt Manzoni ikke direkte tok del i den litterære striden mellom klassisismen og romantikkens forkjempere, står han absolutt på romantikkens standpunkt. Men det er ingen tåkete, overspent mystikk med ham. Hans arbeider preges av nasjonale og historiske synspunkter. De to tragediene , som foregår i 15. århundre, og , som skildrer Karl den stores kamp med longobardene, er basert på grundige studier og forsynt med historiske noter. Hans forbilde var Shakespeare, og kravet om de tre enheter er ikke overholdt. Selv forklarer han årsakene til å bryte med de klassiske reglene i brevet til den franske kritikeren Victor Chauvet, (1823).